Օզոլս

**Գիրտս Ռոզենտալս** (լատիշերեն՝ Ģirts Rozentāls), բեմական անունը՝ **Օզոլս** (**Ozols**, լատիշերենից թարգմանած՝ նշանակում է ընկուզենի, ), լատվիացի ռեփեր, բանաստեղծ, ձայնագրությունների պրոդյուսեր։ Երաժշտական կարիերան սկսել է 1995 թվականին՝ իր առաջին հիփ-հոփ երաժշտախմբի՝ *FACT*-ի կազմավորումով։

## Երաժշտական կարիերա
Օզոլսը համարվում է Լատվիայում հիփ-հոփ երաժշտության հիմնադիրներից մեկը։ 1990-ական թվականների կեսերին հիմնել է *FACT* երաժշտախումբը, որտեղ երգեր էր գրում *Գուստավո*յի՝ Գուստավս Բուտելիսի և *Čižiks*-ի հետ։ Վեց տարի անց՝ 2000-ական թվականների սկզբներին ձեռնամուխ է եղել իր՝ որպես մենակատարի կարիերայի ստեղծմանը. նրա դեբյուտային սինգլը "*Neko 2005*"-ն էր (2000 թ.), որին հաջորդեց *Cieņa un mīlestība* («Հարգանք ու սեր», 2001 թ.) դեբյուտային ալբոմը։ Փայլփլուն աքսեսուարներով, պարկանման շորերով և «գանգստերի իմիջով» նրա հայտնվելը ցնցող, շոկային տպավորություն էր գործում տեղացի երաժիշտների ու հանդիսականների վրա։ 2009 թվականին *Platforma Music* ապրանքանիշով (լեյբլով) թողարկվեց Օզոլսի *Neatkarība* («Անկախություն») ալբոմը, որի ձայնագրմանը նա մասնակից էր դարձրել նաև *Nātre*-ին, *Ռեյս*ին, *Կուրտս*ին, *Pikaso*-ին, *A.G.*-ին, b-ūš-ին և նյույորքցի ռեփեր *Afu-ra*յին։

Մի քանի տարվա լռությունից հետո Օզոլսը 2015 թվականին լատվիական երաժշտության ասպարեզ է վերադարձել իր ստուդիական հինգերորդ ալբոմով, որ կրում էր *Atpakaļ nākotnē* («Վերադարձ դեպի ապագա») խորագիրը։

2018-ի նոյեմբերի 12-ին նա թողարկել է իր վեցերորդ ալբոմը՝ *Neona pilsēta*-ն («Նեոնային քաղաքը»)։

Իր երաժշտական կարիերայի ընթացքում Օզոլսը ելույթներով հանդես է եկել լատվիական երգի ու պարի փառատոնում, *Cieņa un mīlestība* ալբոմի համար արժանացել "*Golden disc*"-ի՝ «Ոսկե սկավառակի»*, չորս անգամ էլ՝ «Լատվիական երաժշտական ձայնագրությունների ամենամյա մրցանակաբաշխության» մրցանակների։

== Ձեռնարկատիրական կարիերա ==
[[2014 թվական]]ին Օզոլսը հիմնել է “*Hoodshop*” խանութը, որտեղ վաճառվում են հագուստ, կոշկեղեն, գրքեր, ձայնագրություններ։ Ավելի վաղ նա դարձել էր մեկ այլ՝ "*Street shop''" խանութի սեփականատերը։

## Անձնական կյանք
2016 թվականին Օզոլսն ամուսնացել է "Promoart.lv"-ի արտիստուհի Եվա Պոնեմեկայի հետ։ Դրան նախորդած հարաբերություններից ունի մեկ դուստր՝ Նաոմին։

## Սկավառակագրություն
### Սինգլներ
* "Neko 2005" (2000)
* "O.Z.O.L.S" (2001)
* "OzRaps/O'79" (2002)
* "Mirāža" (2012)
* "Piemēri" (2013)
* "Sapņotājs" (2013)
* "Ilgojos" (2014)
* "Superhaips" (2015)
* "Situācijas" (ft. Edavārdi) (2016)
* "Laika kapsula" (2016)
* "Pasaule" (ft. Tehnikums) (2017)
* "Personības rekords" (2018)
* "Stils" (2018)
* "Zapte" (2019)
* "Levitē" (2019)
### Ալբոմներ
* "Cieņa un mīlestība" (2001)
* "Augstāk, tālāk, stiprāk" (2002)
* "Dūzis" (2003)
* "Neatkarība" (2009)
* "Cieņa un mīlestība" (2015)
* "Atpakaļ nākotnē" (2015)
* "Semestris" ft. Tehnikums (2017)
* "Neona Pilsēta" (2018)

## Լատվիական երաժշտական ձայնագրությունների ամենամյա մրցանակաբաշխություն
### Անվանակարգեր
* "Salauzta sirds" ft. Dons («Տարվա երգ», 2019 թ.) 
* "Semestris" ft. Tehnikums («Լավագույն հիփ-հոփ ալբոմ», 2018)
* "Tu vari tēlot"  ft. Tehnikums («Լավագույն երաժշտական տեսաձայնագրություն», 2018)
* "Situācijas" ft. Edavārdi («Լավագույն երաժշտական տեսաձայնագրություն», 2017)
* "Atpakaļ nākotnē" («Լավագույն երաժշտական տեսաձայնագրություն», 2016)
### Մրցանակներ
* "Neona pilsētas" («Լավագույն հիփ-հոփ ալբոմ», 2019)
* "Salauzta sirds" ft. Dons («Լավագույն ռադիոհիթ» 2019)
* "Salauzta sirds" ft. Dons («Տարվա երգ», 2019)
* "Atpakaļ nākotnē" («Լավագույն հիփ-հոփ ալբոմ», 2016)

## Ծանոթագրություններ

## Արտաքին հղումներ
* MySpace lapa
* HHRadio.lv profils
* Facebook lapa
* Youtube oficiālais kanāls

Կատեգորիա:Լատիշ բանաստեղծներ
Կատեգորիա:Լատիշ երաժիշտներ
Կատեգորիա:Լատիշ երգահաններ